Source: https://www.monitoruldegalati.ro/sport/salba-de-medalii-galatene-pentru-csu-si-csm-dunarea-la-nationale.html
Timestamp: 2018-11-17 02:18:06+00:00

Document:
Salbă de medalii gălăţene pentru CSU şi CSM Dunărea la Naţionale - Monitorul de Galati - Ziar print si online
Salbă de medalii gălăţene pentru CSU şi CSM Dunărea la Naţionale Recomandat
Aradul a găzduit săptămâna trecută finala Campionatului Naţional de haltere pentru seniori. Galaţiul a demonstrat şi cu acest prilej că rămâne unul dintre cele mai importante centre din România, halterofilii de la CSU şi CSM Dunărea întorcându-se acasă cu foarte medalii. Grosul a fost adus de sportivii de la CSU Galaţi pregătiţi cu migală de antrenorul emerit Costel Dimofte ajutat de Mariana Dumitrache, astfel: câte trei titluri de campioane naţionale au obţinut: Elena Andrieş, la categoria 53 kg şi Andreea Penciu, la categoria 58 kg, dublu campion naţional a devenit Constantin Carp, la categoria 69 kg, iar o medalie de aur a fost adjudecată de Mariana Tăbăcaru, la 75 kg, care a mai obţinut şi două medalii de bronz. De remarcat, la această categorie a intrat în competiţie şi antrenoarea Mariana Dumitrache, care şi-a îmbogăţit palmaresul cu două medalii de aur şi un loc 4. La categoria 105 kg, Niţu Bădărău a cucerit trei medalii de argint. Alte rezultate: Bianca Grigoraş, Mihaela Ilie, ambele trei locuri 4, la 63 kg; Cătălin Rusu, categoria 62 kg, trei locuri 5; Mihaela Ivan, trei locuri 7 la 53 kg. O evoluţie bună au avut şi cei de la CSM Dunărea, antrenori: Marin Otinceanu şi Nicolae Mihai, care au urcat de şase ori pe podiumul de premiere: Alexandra Alexe, trei medalii de argint la categoria 69 kg şi Petrică Bălăuţă, două argint şi un bronz la categoria 62 kg.
https://www.monitoruldegalati.ro/sport/salba-de-medalii-galatene-pentru-csu-si-csm-dunarea-la-nationale.html#sigProGalleria94a8d938cc
« Juniorii Under 16 de la Phoenix CSM joacă în Polonia
SC Oţelul Galaţi îşi dă examenul de maturitate cu buzoienii în nocturnă »
Salbă de medalii gălăţene pentru CSU şi CSM Dunărea la Naţionale

References: CSM 
 CSM 
 CSM 
 CSM 
 CSM 
 CSM